Bielsko-Biała

miniatura|Castelo dos Duques de Cieszyn. Alberga o museo da cidade de Bielsko-Biała.
Bielsko-Biała (en alemán: Bielitz-Biala; checo: Bílsko-Bělá) é unha cidade do sueste polaco situada no Voivodato de Silesia (dende 1999), previamente a capital do Voivodato de Bielsko-Biała (1975-1998). Bielsko-Biała está composta por dous núcleos de poboación establecidos a ambos lados do río Biała, Bielsko e Biała, unidos en 1951 como unha única cidade. Durante a primeira partición de Polonia no ano 1772, Biała foi anexionada por Austria e pasou a formar parte de Galicia ou Galitsia, a rexión histórica do leste de Europa.

A cidade conta cunha poboación de 174.370 habitantes (2013). Sitúase ao pé dos Montes Cárpatos, moi preto da fronteira coa República Checa e con Eslovaquia. Situada entre Cracovia e Katowice.

As súas actividades turísticas céntranse na práctica do esquí e do sendeirismo e son moi coñecidas as súas rutas polas Montañas Tatra.

 Historia 
A cidade de Bielsko-Biała foi fundada o 1 de xaneiro do ano 1951 cando as cidades adxacentes de Bielsko e Biała foron unificadas. Bielsko, a cal pertenceu durante séculos ao Duque de Cieszyn, foi fundada no ano 1312. Durante 1457 o río Biała  serviu de fronteira entre a zona de Silesia e a pequena Polonia. Silesia entón pertencía a Austria, e a rexión da pequena Polonia a Polonia.[ Oskar Halecki, The Limits and Divisions of European History, Sheed & Ward: London and New York 1950, chapter V] Non foi ata 1918 cando ambas cidades comezaron a formar parte do renacido país, contando cunha parte significativa da súa poboación pertencente a etnias xermanas. Durante a segunda guerra mundial a cidade foi sometida ao Terceiro Reich e a súa poboación xudía enviada ao campo de concentración de Auschwitz. Logo da liberación da cidade polo Exército Vermello en 1945, a poboación de etnia xermana foi expulsada da cidade.

 Río Biała 
O principal río que cruza e divide á cidade é o río Biała («Río Branco» en polaco) cunha lonxitude de 28,6 km. É un afluente do Vístula. O seu nacemento esta localizado entre as ladeiras do Klimczok,Szyndzielnia e das montañas Magura, nunha elevación do redor de 800 m. 
miniatura|Río Biała.
miniatura|Pub Galicia Bielsko-Biała.
miniatura|Recreación da fronteira entre Galicia e Prusia, Bielsko-Biała.

 Economía e industria 
Historicamente a fonte económica predominante da rexión foi a industrial. As máis antigas tradicións deste tipo remóntanse á Idade Media e están asociadas coa industria téxtil. Pero a día de hoxe existe un amplo abano de diferentes tipos de industria, o que lle valou á cidade a reputación de rica zona industrial.

A produción de equipamento electrónico, téxtil e as industrias químicas, así como grupos alimenticios e da madeira ocupan hoxe en día a cabeza da lista das empresas punteiras da cidade.

A súa economía continúa coa reestruturación e privatización. Como punto máis relevante da reestruturación a cidade recibiu a participación de investidores estranxeiros. Fiat Auto Poland, unha empresa creada pola marca Italiana Fiat e FSM é un dos exemplos máis notables.[Análise económico da rexión Akademia Techniczno-Humanistyczna http://web2.um.bielsko.pl/bb/en/EN_economy_01_03.pdf ]

 Monumentos 
 Museo de Bielsko-Biała, situado no castelo dos Duques de Cieszyn (s.XV), máis tarde Castelo da princesa Sułkowski
 O Concello construído en 1897
 Hotel Prezydent
 O Cemiterio Xudeu fundado en 1849
 A Catedral de San Nicolás do ano 1447 e reedificada en 1909-1910
 Casa das Ras, unha mansión de Art Nouveau
 A Galería de Arte de Bielsko, galería BWA

 Distritos municipais 
 Biała
 Stare Bielsko
 Straconka
 Mikuszowice Śląskie i Mikuszowice Krakowskie
 Aleksandrowice
 Wapienica
 Olszówka Dolna i Olszówka Górna
 Hałcnów
 Komorowice Śląskie i Komorowice Krakowskie
 Leszczyny
 Lipnik

 Educación 
A universidade de Vigo mantén relacións en temas asociados coa telemática e filoloxía e tradución coa  ATH, así como unha vía aberta de intercambio de estudantes grazas ao programa ERASMUS no que unha media de 3 alumnos galegos residen na cidade polaca nun intervalo de entre 5 meses e un ano.Diario da UVigo
 Universidade de Bielsko-Biała (ATH)
 Bielska Wyższa Szkoła Biznesu i Informatyki im. J. Tyszkiewicza (Escola Superior de Negocios e Informática J. Tyszkiewicz)
 Wyższa Szkoła Administracji (Escola Superior de Administración)
 Wyższa Szkoła Bankowości i Finansów (Escola Superior de Banca e Finanzas)
 Wyższa Szkoła Ekonomiczno-Humanistyczna (Escola Superior de Economía e Humanidades)

 Política 
Membros do Parlamento (Sejm) elixidos en Bielsko-Biała
 Jacek Falfus (Lei e Xustiza - PiS)
 Tadeusz Kopeć (Plataforma cívica - PO)
 Kazimierz Matuszny
 Stanisław Pięta (Lei e Xustiza  - PiS)
 Piotr Smolana
 Jan Sztwiertnia
 Jan Szwarc
 Stanisław Szwed (Lei e Xustiza  - PiS)
 Tomasz Tomczykiewicz (Plataforma cívica - PO)
 Stanisław Zadora (Liga das familias polacas - LPR)

 Política municipal 
 Alcalde: Jacek Krywult
 Deputados: Waldemar Jędrusiński, Henryk Juszczyk e Zbigniew Michniowski.

 Deporte 
 Podbeskidzie Bielsko-Biała - equipo de fútbol masculino(xogando na Primeira División polaca dende 2002/2003).
 BBTS Siatkarz Original Bielsko-Biała - equipo masculino de voleibol que xoga actualmente na Liga Polaca De Voleibol (Polska Liga Siatkówki, PLS: Seria A en 2003/2004, Seria B en 2004/2005).
 BKS Stal Bielsko-Biała - equipo feminino de voleibol:Campión de Polonia en 2004, xogando na serie A da Liga Feminina de Voleibol.

 Notas 

 Véxase tamén 

 Ligazóns externas 
 Páxina web oficial da cidade